Budapest, 2017. augusztus 22.

**Tisztelt Igazgató Asszony! Tisztelt Igazgató Úr!**

Ezúton tájékoztatom, hogy a Kőbányai Önkormányzat támogatásával a CIKK Egyesület, a KŐKERT KFT, a kőbányai iskolák, a Kőbányai Diáktanács, 2017. szeptember 22-én, illetve az azt megelőző héten tisztasági akciót szervez Kőbánya közterületein, a kőbányai iskolák udvarain, illetve környezetében. Az akció az Európai Mobilitási hét rendezvénysorozatához és a Takarítási világnaphoz kapcsolódva a „Diákok a tiszta Kőbányáért” nevet viseli és célja a kerületi iskolák hulladékmentesítése, a környezettudatos gondolkodás erősítése a fiatal korosztályok körében, illetve a tulajdonosi szemlélet kialakítása köztulajdon tekintetében.

**„Diákok a tiszta Kőbányáért” akció lebonyolításának tervezete:**

A tisztasági akcióra a lakosság és a tanulók figyelmét plakátokon, szórólapokon és a helyi sajtó cikkeiben szeretnénk felhívni.

Szeptember 18-21 között a Kőbányai Diáktanáccsal együttműködve a kőbányai általános iskolák között papírgyűjtő versenyt szervezünk (a győztes iskolát 120.000 Ft, a második helyezettet 80.000 Ft, a harmadikat pedig 40.000 Ft jutalomban kívánjuk részesíteni. A papírgyűjtő konténerek, illetve rácsboxok elszállítása az iskolából folyamatosan zajlik (amint megtelik, jelezni kell és szállítják), az utolsó elszállítási időpont szeptember 21-e déli 12.00h.

A papír begyűjtését a Duna Recycling Hulladékhasznosító vállalkozáson keresztül szervezzük. Az átvételi ár 22 Ft/kg.

**A papírgyűjtés gördülékeny lebonyolításához kérjük a mellékelt táblázat kitöltését (papírgyűjtő akció) és a** **zmg@zmg.hu** **e-mail címre való visszaküldését!**

A papírgyűjtő versenyt követően szeptember 22-én 12 h-tól szemétszedési akciót szervezünk. A szemétszedési akció célja az iskolák környezetének rendberakása, az iskolai udvarok szépítése. Amennyiben lehetséges a hulladékokat fajtánként, külön próbáljuk begyűjteni, erősítve ezzel is a szelektív gyűjtés fontosságát. A szemétszedési akcióban legjobban teljesítő iskolai közösséget meglepetés jutalomban kívánjuk részesíteni.

Kérjük, hogy az iskolák jelöljék ki az úgynevezett gyűjtőhelyszíneket, ahonnan a tavalyi akcióhoz hasonlóan begyűjtő autóval történik meg a szemét elszállítása. Ezekre a gyűjtőhelyszínekre kérjük, nylon zsákok segítségével gyűjtsék össze a szemetet. Az eszközök tekintetében a KŐKERT KFt segítségére számítunk (gereblye, lapát, seprű, nylonzsák, kesztyű). A hulladék elszállítása 15.00 h-tól kezdődik. Az iskola többi tanulója közben környezetvédelemmel, hulladékgyűjtéssel stb. kapcsolatos foglalkozásokon vehet részt, vagy iskolaszépítési munkákat végezhet. Utóbbi tevékenységek támogatására, korlátozott mértékben növényeket tudunk rendelkezésre bocsátani.

**Kérjük a mellékelt táblázat (szemétszedési akció) kitöltésével jelezzék, hogy milyen eszközökre és növényekre van szükségük!**

**Tisztelt Igazgató Asszony/Úr!**

**Kérem a mellékelt táblázatok kitöltésével és a** **zmg@zmg.hu** **címre történő visszaküldésével segítse munkánkat!**

Meggyőződésünk, hogy következetes hatósági fellépés és az Önkormányzat tudatos környezeti politikája mellett fontos a lakossági szerepvállalás erősítése a környezeti kultúra fejlesztése tekintetében. A tavalyi akció sikerén felbuzdulva, amikor mintegy 900 fő gyűjtött közel 31m3 szemetet Kőbánya közterületeiről és az iskolák tanulói 78 tonna papírt adtak le összesen, úgy gondolom, hogy idén még sikeresebb programot tudunk lebonyolítani. A környezettudatos gondolkodás erősítése a fiatal korosztályok körében, illetve a tulajdonosi szemlélet kialakítása köztulajdon tekintetében csak konkrét, személyes részvétellel, a civil szervezetek szerepvállalásával, illetve az egyéni felelősség hangsúlyozásával valósítható meg. Mivel a „Diákok a tiszta Kőbányáért” akció gondolati magva ezen területekre összpontosít, várhatóan előrelépés történik a kerület környezeti kultúrájának területén.

Tisztelettel:

Edényi László

CIKK Egyesület elnök

laszlo.edenyi@gmail.com

06-70-620-0327

**Visszaküldendő szeptember 11-ig, kitöltve a** **zmg@zmg.hu** **e-mail címre!**

Papírgyűjtés

|  |  |  |  |
| --- | --- | --- | --- |
| Koordinátor neve  | elérhetősége (tel, e-mail) | Igényelt konténer mérete (rácsbox1,1 m3, megjelölve a darabszám vagy nagy konténer 30m3) | Szállítási hely (figyelni az autóval való megközelíthetőségre)  |
|  |  |  |  |

**Amennyiben a kiszállított rácsboxok megtelnek kérjük, hívják a Duna Recycling szállításért felelős képviselőjét, Dózsa Nikolettát a 06-70-943-5745-ös telefonszámon!**

Szemétszedés/iskolaszépítés

Az iskolaszépítő tevékenység oszlopba kérjük, jelezzék az igényüket a szállítandó növények tekintetében (20 db cserje **vagy** 100 db árvácska **vagy** 30 db sziklakerti növény)!

|  |  |  |  |  |
| --- | --- | --- | --- | --- |
| Koordinátor neve | elérhetősége | Takarítandó helyszín, ill. gyűjtősziget helye | Egyéb környezetszépítő tevékenység megnevezése | Szükséges eszközök (zsák, kesztyű, lapát seprű stb). |
|  |  |  |  |  |

Egyéb megjegyzés: